**Международна нумизматична конференция „10та съвместна среща ECFN и Nomisma.org & 2ри BulgNR ЗАЕДНО“, 19-23 юни 2023 г., СУ „Св. Кл. Охридски“,**

**ДОГОВОР № 80-10-37/20.04.2023 г.**

В резултат от провеждането на Международна нумизматична конференция „10та съвместна среща ECFN и Nomisma.org & 2ри BulgNR ЗАЕДНО“, 19-23 юни 2023 г. могат да бъдат отчетени следните научни резултати:

● Институционализиране на периодичния научен форум „Български нумизматични четения“ като устойчива и международно разпознаваема платформа за представяне на нумизматични изследвания;

● Активно въвеждане на иновативни и високотехнологични конферентни методи; ● Създадени бяха условия за интензифициране на научния обмен между Софийския университет и реномирани световни образователни и научни институции, сред които Berlin-Brandenburgische Akademie der Wissenschaften (BBAW); American Numismatic Society (ANS), British museum и ред университети като University of Oxford, Princeton University, University of Zurich, University of Warsaw и др.

● Предоставена беше среда за активна комуникация между представителите на българските и международните нумизматични среди;

● Представени бяха водещи иновативни технологии в областта на дигиталната нумизматика – беше проведена специализирана технологична работна среща на Nomisma.org;

● По време на работните срещи бяха затвърдени вече установени международни контакти и обсъдени възможности за проектни идеи и свързване с международни изследователски мрежи;

● Проактивно бяха интегрирани и учени от българската диаспора в чужбина;

● Активното участие на младите учени, докторантите и студентите в организационния екип и възможността част от тях да представят изследванията си пред специализирана международна публика, доведе до повишаване на квалификацията и компетентността им; ● Бяха създадени предпоставки за повишаване качеството на научните изследвания в областта на нумизматиката, стопанската и социално-икономическата история.

● Предвиденото публикуване на приносите от конференцията като електронно издание в суплементите на дигиталното списание “Bulgarian Numismatic Journal (BulgNJ)”, с научно рецензиране и резюме на чужд/български език ще доведе до популяризирането на резултатите и ще допринесе за повишаване на интереса, включително сред студентите от Софийския университет, към поставените проблеми. Това допускане се потвърждава от ин

тереса, на който се радват публикуваните към момента приноси от първото издание на форума BulgNR (<https://bulgnj.com/index.php/e-journal/issue/view/1>).